Diari Oficial de la Generalitat Valenciana


Sumari del DOGV 8982, del 23-12-2020 (2020/11601)

ACORD de 18 de desembre de 2020, del Consell, pel qual s'autoritza incrementar el límit per a comprometre despesa plurianual a càrrec del capítol 6 del programa 411.50, Investigació en ciències de la salut, de la Conselleria de Sanitat Universal i Salut Pública (VL 10.004/20-040).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8982

Data del DOGV
:   23-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11897


Data del document
:   18-12-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 18 de desembre de 2020, del Consell, pel qual s'autoritza incrementar el límit per a comprometre despesa plurianual a càrrec del capítol 6 del programa 411.50, Investigació en ciències de la salut, de la Conselleria de Sanitat Universal i Salut Pública (VL 10.004/20-040). [2020/11961]  
La Conselleria de Sanitat Universal i Salut Pública té prevista l'execució de dos projectes d'investigació, Imatge Molecular d'Alta Sensibilitat i Baixa Dosi (IMAS) i Medicina Personalitzada-Big Data (MED-P), concedits a aquesta pel Ministeri d'Innovació i Ciència, en la segona convocatòria del programa FID Salut, en el marc del programa operatiu FEDER plurirregional (POPE 2014-2020).  
  
Per mitjà de l'Acord de 21.02.2020, del Consell, es va aprovar una ampliació del límit quantitatiu per a assumir compromisos de despesa plurianual, per a donar cobertura al projecte Imatge Molecular d'Alta Sensibilitat i Baixa Dosi (IMAS). No obstant això, a causa de la pandèmia actual, la tramitació de l'expedient s'ha retardat i es requereix una modificació dels imports de les anualitats futures.  
D'altra banda, el projecte Medicina Personalitzada-MED P-Big Data es desenvolupa juntament amb el Servei Canari de Salut, i l'execució requereix tramitar dos expedients de contractació, un per a l'oficina tècnica i un altre per a l'execució del projecte.  
Per tot això, i tenint en compte els imports necessaris per a donar suport a les licitacions derivades de tots dos projectes plurianuals, la Conselleria de Sanitat Universal i Salut Pública, d'acord amb el que estableix l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, ha proposat una ampliació del límit quantitatiu per a assumir compromisos de despesa plurianual, en les anualitats 2021, 2022 i 2023, a càrrec del capítol 6 del programa 411.50, Investigació en ciències de la salut.  
  
En conseqüència, en virtut del que es disposa en l'article 40.4 de la Llei 1/2015, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 18 de desembre de 2020,  
  
  
Acorda  
  
Autoritzar l'ampliació dels límits quantitatius que fixa l'article 40 de la Llei 1/2015 d'hisenda pública, del sector públic instrumental i de subvencions, per a assumir compromisos de despesa plurianual a càrrec del capítol 6 del programa 411.50, Investigació en ciències de la salut, que es detallen a continuació:  
  
Exercici Límit actual Límit modificat  
2021 2.200.000,00 3.099.827,05  
2022 3.162.500,00 5.021.734,37  
2599 047.561,00 1.378.438,58  
  
  
  
València, 18 de desembre de 2020  
  
La consellera secretària,  
MÓNICA OLTRA JARQUE